Държавен вестник, бр. 101, 2003 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  101
“Чл. 12а. След изтичането на срока по чл. 10,
ал. 3 от Закона за горите министърът на земе-
делието и горите издава заповед за придобива-
не на горите и земите от горския фонд от дър-
жавата по цени, определени с наредба на Ми-
нистерския съвет. Заповедта се връчва на лица-
та по реда на Гражданския процесуален кодекс.
Чл. 12б. Собствениците на гори и земи от
горския фонд са длъжни да ги стопанисват по
начин, който не променя тяхното предназначе-
ние, и да изпълняват изискванията на устройс-
твените проекти, планове и програми, като не
влошават състоянието им.”
§ 7. В чл. 13 се правят следните изменения и
допълнения:
1. Алинеи 1, 2 и 3 се изменят така:
“(1) В горския фонд могат да се включват:
1. земеделски земи, негодни за земеделско
ползване;
2. слабопродуктивни земеделски земи;
3. земи, които са рекултивирани за горско-
стопанско ползване;
4. земи от корекции на водни течения.
(2) Включването в горския фонд на негодни
за земеделско ползване или слабопродуктивни
земи се извършва по искане на техните собстве-
ници след промяна на предназначението им при
условията и по реда на Закона за опазване на
земеделските земи.
(3) Включването в горския фонд на земи, ко-
ито са рекултивирани за горскостопанско полз-
ване, се извършва служебно въз основа на прото-
кол за приета техническа рекултивация, изготвен
при условията и по реда на Наредба № 26 от 1996 г.
за рекултивация на нарушени терени, подобрява-
не на слабопродуктивни земи, отнемане и опол-
зотворяване на хумусния пласт (обн., ДВ, бр. 89
от 1996 г.; изм. и доп., бр. 30 от 2002 г.).”
2. Създават се ал. 4—10:
“(4) Въз основа на решението на Комисията
за земеделските земи или на протокола за тех-
ническа рекултивация министърът на земеде-
лието и горите издава заповед за включване на
земите по ал. 2 и 3 в горския фонд.
(5) Комисията по ал. 4 служебно изпраща
копие от решението за промяна на предназна-
чението в Националното управление по горите.
(6) За включване в горския фонд на обекти-
те по ал. 1, залесени или самозалесили се след
1 март 2003 г., собствениците подават заявле-
ние до държавното лесничейство по местона-
хождението на имота. Към заявлението се при-
лага документ за правото на собственост на
имота.
(7) В 14-дневен срок от подаване на заявле-
нието по ал. 6 държавното лесничейство слу-
жебно го изпраща в Националното управление
по горите, придружено със:
1. писмено становище;
2. скица на имота от лесоустройствената
карта;
3. таксационна характеристика на насаж-
дението;
4. скица или скица-проект на новообразува-
щия се имот, издадена по реда на Наредбата за
поддържане и осъвременяване на картата на
възстановената собственост, с обозначени ко-
ординатни точки.
(8) В едномесечен срок от получаване на
документите по ал. 7 в Националното управле-
ние по горите заявлението се разглежда от ко-
мисия, назначена със заповед на началника на
Националното управление по горите, която се
произнася с мотивирано решение.
(9) В 7-дневен срок от постановяване на ре-
шението по ал. 8 началникът на Националното
управление по горите прави предложение до
министъра на земеделието и горите за издава-
не на заповед за включване в горския фонд или
за постановяване на мотивиран отказ.
(10) В едномесечен срок от получаване на
предложението по ал. 9 министърът на земеде-
лието и горите издава заповед за включването на
земеделските територии в горския фонд или се
произнася с мотивиран отказ по заявлението.”
§ 8. Членове 14, 15 и 16 се отменят.
§ 9. Член 17 се изменя така:
“Чл. 17. (1) Документите, които се прилагат
към искането за предварително съгласуване на
изключване на гори и на земи от горския фонд
по чл. 14б, ал. 3, се изготвят:
1. при условията и по реда на чл. 125 от Зако-
на за устройство на територията—за задание за
изработване на подробен устройствен план;
2. по реда на Наредба № 33 от 1996 г. за под-
държане и осъвременяване на картата на възс-
тановената собственост (ДВ, бр. 3 от 1996 г.; изм.
и доп., бр. 9 от 2001 г.)—за скицата на трасето
или площадката с обозначени координати.
(2) Скицата на трасето или площадката с обоз-
начени координати, която се прилага към заяв-
лението по чл. 14в, ал. 2, т. 3 и чл. 16а, ал. 2, т. 2 от
Закона за горите и § 123, ал. 2, т. 6 от Закона за
изменение и допълнение на Закона за горите (ДВ,
бр. 16 от 2003 г.), се издава от общинската служба
по земеделие и гори по местонахождението на
имота и представлява скица-проект на новообра-
зуващия се имот, издадена по реда на Наредба
№ 33 от 1996 г. за поддържане и осъвременяване
на картата на възстановената собственост с обоз-
начени координатни точки.
(3) Скицата-проект на новообразуващия се
имот се придружава с партида от регистъра на
земеделските земи и на гори и земи от горския
фонд към картата на възстановената собстве-
ност, съдържаща части от “А” до “Е”, издадена
от общинската служба по земеделие и гори. В
забележка към част “А” се посочва целта, за
която се издава документът.
(4) Скицата-проект по ал. 1 и 2 се съгласува
служебно от общинската служба по земеделие
и гори със съответното държавно лесничейство
по местонахождението на имота. Директорът
на държавното лесничейство дава становище
по скицата-проект в 7-дневен срок. Непроизна-
сянето в срок се счита за мълчаливо съгласие.